CELEX: 32007R0306
Language: mt
Date: 2007-03-21 00:00:00
Title: Regolament tal-Kummissjoni (KE) Nru 306/2007 tal- 21 ta' Marzu 2007 li jemenda r-Regolament (KE) Nru 1539/2006 li jadotta pjan ta' konċessjoni lill-Istati Membri ta' riżorsi li għandhom jitħallsu mill-baġit tas-sena 2007 għall-provvista ta' l-ikel mill-ħażniet ta' l-intervent għall-benefiċċju tal-persuni l-aktar fil-bżonn fil-Komunità

914                MT              Il-Ġurnal Uffiċjali ta’ l-Unjoni Ewropea                     5.12.2008

32007R0306

L 81/22                        IL-ĠURNAL UFFIĊJALI TA’ L-UNJONI EWROPEA                          22.3.2007

                  REGOLAMENT TAL-KUMMISSJONI (KE) Nru 306/2007

                                         tal-21 ta’ Marzu 2007

    li jemenda r-Regolament (KE) Nru 1539/2006 li jadotta pjan ta' konċessjoni lill-Istati
    Membri ta' riżorsi li għandhom jitħallsu mill-baġit tas-sena 2007 għall-provvista ta' l-
        ikel mill-ħażniet ta' l-intervent għall-benefiċċju tal-persuni l-aktar fil-bżonn fil-
                                             Komunità

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 3730/87 ta' l-10 ta' Diċembru 1987 li
jistabbilixxi regoli ġenerali għall-provvista ta' l-ikel minn stokkijiet ta' l-intervent lill-
organizzazzjonijiet indikati għad-distribuzzjoni lil persuni li huma l-iżjed fil-bżonn fil-
Komunità1, u partikolarment l-Artikolu 6 tiegħu,

Billi:

(1)       Skond l-Artikolu 2 tar-Regolament tal-Kummissjoni (KEE) Nru 3149/02 tad-29 ta'
          Ottubru 1992 li jistabbilixxi regoli dettaljati għall-provvista ta' l-ikel minn ħażniet ta' l-
          intervent għall-benefiċċju ta' persuni l-aktar fil-bżonn fil-Komunità2, il-Kummissjoni,
          permezz tar-Regolament (KE) Nru 1539/20063 adottat pjan għall-allokazzjoni ta'
          riżorsi lill-Istati Membri, li għandhom jitħallsu mill-baġit għall-2007, għad-
          distribuzzjoni ta' prodotti ta' l-ikel lill-persuni l-aktar fl-bżonn fil-Komunità. B'mod
          partikolari l-pjan għandu jistabbilixxi, għal kull Stat Membru li japplika l-azzjoni, ir-
          riżorsi finanzjarji massimi disponibbli sabiex iwettaq l-parti tiegħu tal-pjan, kif ukoll l-
          kwantità ta' kull tip ta' prodott li għandha tittieħed mill-ħażniet miżmuma mill-aġenziji
          ta' l-intervent.

(2)       Jeħtieġ li dan il-pjan jiġi adottat sabiex jippermetti lir-Rumanija tipparteċipa f'din l-
          azzjoni Komunitarja fl-2007. Din l-adozzjoni, minn naħa, għandha tikkonċerna, f'dak
          li jirrigwarda lir-Rumanija, l-allokazzjoni tar-riżorsi finanzjarji kif ukoll tal-prodotti li

1
          ĠU L 352, 15.12.1987, p. 1. Ir-Regolament kif emendat bir-Regolament (KE) Nru 2535/95 (ĠU L 260,
          31.10.1995, p. 3).
2
          ĠU L 313, 30.10.1992, p. 50. Ir-Regolament kif emendat l-aħħar bir-Regolament (KE) Nru 209/2007
          (ĠU L 61, 28.2.2007, p. 21).
3
          ĠU L 283, 30.10.1992, p. 14.
 ---pagebreak--- 5.12.2008      MT             Il-Ġurnal Uffiċjali ta’ l-Unjoni Ewropea                        915

       għandhom jittieħdu mill-ħażna ta' l-intervent, u min-naħa l-oħra, l-awtorizazzjoni fil-
       qafas tal-kundizzjonijiet stabbiliti bl-Artikolu 7 tar-Regolament (KEE) Nru 3149/92,
       tat-trasferimenti intrakomunitarji biex jippermetti l-implimentazzjoni tal-pjan emendat.

(3)    Għaldaqstant, jeħtieġ li r-Regolament (KE) Nru 1539/2006 jiġi emendat.

(4)    Jeħtieġ li dan ir-Regolament japplika mill-1 ta' Jannar 2007, id-data li fiha r-Rumanija
       u l-Bulgarija saru membri ta' l-Unjoni Ewropea.

(5)    Il-miżuri stabbiliti b'dan ir-Regolament huma konformi ma' l-opinjonijiet tal-Kumitati
       ta' Ġestjoni kollha kkonċernati,

ADOTTAT DAN IR-REGOLAMENT:

                                           Artikolu 1

L-Annessi I u III tar-Regolament (KE) Nru 1539/2006 huma emendati skond l-Anness għal
dan ir-Regolament.

                                           Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

Għandu japplika mill-1 ta’ Jannar 2007. Dan ir-Regolament jorbot fl-intier tiegħu u japplika
direttament fl-Istati Membri kollha.

Magħmul fi Brussell, 21 ta’ Marzu 2007.

                                              Għall-Kummissjoni
                                              Jean-Luc DEMARTY
                                               Direttur Ġenerali għall-Agrikoltura u għall-
                                              Iżvilupp Rurali
 ---pagebreak---  916                   MT             Il-Ġurnal Uffiċjali ta’ l-Unjoni Ewropea                       5.12.2008

                                                    ANNESS

 Ir-Regolament (KE) Nru 1539/2006 huwa emendat kif ġej:

 1)            L-Anness I huwa emendat kif ġej:

               (a)   It-tabella f'punt (a) għandha tiġi emendata kif ġej:

                     (i)    l-linja segwenti għandha tidħol wara l-linja li tirreferi għall-Portugall:

                                     România                      16 649 889

                     (ii)   l-aħħar linja hija sostitwita bil-linja segwenti:

                                     Total                      275 563 163

               (b)   It-tabella f'punt (b) għandha tiġi emendata kif ġej:

                     i)     l-linja segwenti għandha tidħol wara l-linja li tirreferi għall-Portugall:

     România                   100 000                                                          11 327

                     (ii)   l-aħħar linja hija sostitwita bil-linja segwenti:

     Total                     670 306         61 541                30 026                     44 551

 2)            Fl-Anness III, it-tabella hija sostitwita bit-tabella segwenti:

 "

             Trasferimenti intrakomunitarji awtorizzati fil-qafas tal-pjan għall-baġit ta' l-2007

             Il-prodott        Il-kwantità           L-entità intitolata                Id-Destinatarju

                              (f'tunnellati)

1.             Qamħ               2.207          MMM, Suomi/Finland              Põllumajanduse Registrite ja
              komuni                                                             Informatsiooni Amet, Eesti

2.             Qamħ              11.760          BLE, Deutschland                OPEKEPE, Elláda
              komuni

3.             Qamħ              110.000         ONIGC, France                   FEGA, España
              komuni

4.             Qamħ              103.429         BLE, Deutschland                AGEA, Italia
              komuni

5.             Qamħ              19.036          AMA, Österreich                 AGEA, Italia
              komuni
 ---pagebreak---  5.12.2008            MT       Il-Ġurnal Uffiċjali ta’ l-Unjoni Ewropea                          917

6.            Qamħ          5.637         MMM, Suomi/Finland              Agricultural    and  Food
             komuni                                                       Products Market Regulation
                                                                          Agency, Lietuva

7.            Qamħ          1.550         ONIGC, France                   National   Research       and
             komuni                                                       Development Centre, Malta

8.            Qamħ         20.000         ONIGC, France                   INGA, Portugal
             komuni

9.            Qamħ         100 000        MVH, Magyarország               Xxx, România
             komuni

10.       Qamħ              2.610         MVH, Magyarország               AAMRD, Slovenija
        komuni u
       ċereali oħra

11.           Ross         23.641         OPEKEPE, Elláda                 ONIGC, Franza

12.           Ross         20.000         OPEKEPE, Elláda                 Ente Risi, Italia

13.           Ross         14.000         OPEKEPE, Elláda                 INGA, Portugal

14.          Butir          3.511         Department         of Office de l'Elevage, France
                                          Agriculture and Food,
                                          Ireland

15.          Zokkor         3.338         FEGA, España                    ONIGC, Franza

16.          Zokkor         2.760         ARR, Polska                     Agricultural    and  Food
                                                                          Products Market Regulation
                                                                          Agency, Lietuva

17:          Zokkor         1.469         FEGA, España                    INGA, Portugal

18.          Zokkor        11 327         MVH, Magyarország               Xxx, România

19.          Zokkor         500           ARR, Polska                     MMM, Suomi/Finlandja

                                                                                                   "